21. september 2020.

**Kære Entreprenører og Leverandører**

Arbejderne på - og leverancerne til - Banedanmarks projekter er kritiske i forhold til at opretholde grundlæggende samfundsmæssige funktioner. Arbejder og leverancer fortsætter derfor som vanligt på trods af den igangværende COVID-19 epidemi. I mange tilfælde sker disse arbejder eller leverancer med hjælp fra udenlandsk arbejdskraft.

Nedenfor kan du læse om, hvordan Banedanmark generelt vil forholde sig til test af indrejsende arbejdskraft for COVID-19.

*Test af indrejsende arbejdskraft*

Beskæftigelsesministeriet opfordrer nu alle arbejdstagere og tjenesteydere med bopæl i udlandet til at tage en test, hvis de indrejser fra højrisikoområder, også selvom de ikke har symptomer.

Banedanmark opfordrer derfor entreprenører og leverandører, som anvender udenlandsk arbejdskraft fra højrisikolande til at følge myndighedernes anbefalinger vedrørende test og selvisolation for indrejsende arbejdskraft.

Mere information om test af indrejsende arbejdskraft kan findes på Arbejdstilsynets hjemmeside:

<https://at.dk/coronasider/forebyg-coronasmitte-i-din-branche/coronasmitte-test-for-indrejsende-arbejdskraft/>

Information findes på dansk, engelsk, tysk og polsk.

Med venlig hilsen

Mads Peters

Områdechef Indkøb og logistik

Banedanmark